La V Fira de l’Orquídia de Burjassot tindrà lloc del 21 al 23 de març
2025-07-24

L’activitat social a Burjassot no cessa. El municipi canviarà l’olor de pólvora, després de la celebració de les Falles, pel de les orquídies i les plantes més boniques i vistoses que es podran veure el cap de setmana del 21 al 23 de març en l’Antic Mercat Municipal.

Serà allí on es celebre la V Fira de l’Orquídia i altres plantes de Burjassot. Es tracta d’una cita anual, marcada en el calendari dels amants d’aquesta espècie floral, que arriba de la mà de l’Associació de Amics dels Orquídies Burjassot (AOB), en col·laboració amb l’Ajuntament de Burjassot, a través de la Regidoria de Comerç i Mercats que dirigeix Rosa Coca i de CEMEF SLU.

La Fira estarà oberta des del divendres 21 de març, a les 17.00 h. Es podrà visitar el mateix divendres, fins a les 21.00 h; el dissabte 22, de 10.00 h a 21.00 h i el diumenge 23 de març, de 10.00 h a 14.00 h.

Com a programació complementària a la Fira, hi haurà tallers, xarrades i activitats per a totes les edats relacionades amb les orquídies i amb la resta d’espècies florals que es podran contemplar i comprar durant tot el cap de setmana de la Fira.